Tragedie en genesing. Seerkry en vergifnis. En onvergeetlike lesse oor die krag van herinneringe.
Ashley Baxter het haar hart gesluit vir liefde omdat sy oortuig is niemand, insluitende God, kan haar liefhê nie. Vier on­waar­skynlike mense – Alzheimer-pasiënte – dring onbewustelik tot haar deur en help haar om te onthou.
Dan gebeur die tragedie van 11 September, wat elkeen in die Baxter-familie se lewe vir ewig ver­an­der. Hulle word gelei om die belangrike dinge in die lewe te onthou en besluite te neem wat hart­ver­skeurend en hoopvol is.
Landon Blake het Ashley al van sy tienerjare af lief. Ná die aanvalle van 11 September probeer hy die pyn van haar verwerping verlig deur te help met die reddings- en opruimingspogings in New York.
Om te onthou is die tweede boek in die baie ge­wilde Vernuwing-reeks. Bendegeweld neem weer toe op Kaapse Vlakte | Netwerk24
2 wagte van burgemeester in Parys vas oor permitte
Bendegeweld neem weer toe op Kaapse Vlakte
Deur Maygene de Wee 18 Junie 2020 06:23
Bendegeweld het sedert die instelling van vlak 3 van die staat van inperking op die Kaapse Vlakte toegeneem.
Inwoners van woonbuurte op die Kaapse Vlakte sê hulle lewe daagliks in vrees. Vrees dat ’n dwaalkoeël van ’n bendelid een van hulle hul lewe kan kos.
’n Inwoner van Hanover Park het Dinsdag kort ná 22:00 ’n video-opname gemaak waarin duidelik gehoor kan word hoe meer as 50 skote in kort sarsies binne ’n bestek van minder as twee minute geskiet word.
Inwoners, wat gevra het om anoniem te bly, sê dit klink van 1 Junie elke dag so.
Ons lewe in vrees wanneer ons opstaan, wanneer ons moet gaan werk. Wanneer ons by die werk is vrees ons vir ons kinders, ons vrees wanneer ons saans huis toe kom en selfs ook saans voor ons gaan slaap.
“Ons lewe in vrees wanneer ons opstaan, wanneer ons moet gaan werk. Wanneer ons by die werk is vrees ons vir ons kinders, ons vrees wanneer ons saans huis toe kom en selfs ook saans voor ons gaan slaap."
Maandagoggend is Arin Esterhuizen (3) en haar pa, Nathan Esterhuizen (35), om 07:15 in 39ste Laan, Eureka Estate in Elsiesrivier, doodgeskiet.
Hulle het in strydende bendes se kruisvuur beland. Esterhuizen het pas sy vrou afgelaai om ’n taxi werk toe te haal. Hy is verskeie kere getref en het in sy voertuig gesterf. Arin is in haar kop getref en het in die Rooi Kruis-kinderhospitaal gesterf.
Maandagaand is Liam Petersen (3) in Hillview, Lavender Hill, doodgeskiet. Sy pa is drie keer in die voorval gewond.
Brig. Novela Potelwa, polisiewoordvoerder, sê dat speurders verbonde aan die Muizenberg-polisiekantoor die omstandighede ondersoek waarin Liam doodgeskiet is.
Sy sê dat die Liam en sy pa buite hul huis gestaan het toe ’n onbekende skieter op hulle geskiet het.
Die pa het met sy seun die huis ingevlug, met die skieter glo agterna.
Liam is met aankoms by die Retreat-daghospitaal dood verklaar.
Potelwa sê die polisie ondersoek die moontlikheid dat die aanval bendeverwant kan wees.
Kol. Andrè Traut, polisiewoordvoerder, het ook Woensdag gesê dat nog niemand vir die dood van Esterhuizen en sy dogter, Arin, in hegtenis geneem is nie.
Meer oor: Bendegeweld | Vlak 3 | Inperking | Kaapse Vlakte
Gebroke pa moet dogter, kleinkind se lyke uitken
Bendeleier, seun gewond in sluipmoord-aanval
DAG 100: Jongste infeksies in Wes-Kaap – só lyk dit in jou streek